ROJNA รายได้พุ่ง-ต้นทุนลด หนุนกำไรไตรมาส 3 เติบโต 1 เท่าตัว แตะ 695 ลบ.
ROJNA รายได้พุ่ง-ต้นทุนลด หนุนกำไรไตรมาส 3 เติบโต 1 เท่าตัว แตะ 695 ลบ. จากปีก่อนกำไร 335 ลบ. ขณะที่งวด 9 เดือน กำไรเพิ่มขึ้น 297.44% มาที่ 1.68 พันลบ. จากปีก่อนกำไร 422 ลบ.
14 พ.ย. 2562

บริษัท สวนอุตสาหกรรมโรจนะ จำกัด (มหาชน) หรือ ROJNA รายงานผลการดำเนินงานไตรมาส 3/62 สิ้นสุดวันที่ 30 ก.ย.62 (รวมบริษัทย่อย) ดังนี้

โดยผลการดำเนินงานในไตรมาสดังกล่าว มีกำไรเพิ่มขึ้น เนื่องจากรายได้จากการขายไฟฟ้าเพิ่มขึ้น 1.01% มาที่ 2,702.34 ล้านบาท จากงวดเดียวกันเมื่อปีก่อนที่ 2,675.42 ล้านบาท รวมถึงรายได้จากค่าบริการและค่าเช่าเพิ่มขึ้น 35.89% มาที่ 238.86 ล้านบาท จากช่วงเดียวกันเมื่อปีก่อนอยู่ที่ 175.77 ล้านบาท พร้อมทั้งในไตรมาส 3/62 มีรายได้จากเงินปันผล 53.89 ล้านบาท
ขณะที่ต้นทุนขายอสังหาริมทรัพย์ลดลง 58.09% มาที่ 28.74 ล้านบาท จากช่วงเดียวกันเมื่อปีก่อนอยู่ที่ 68.57 ล้านบาท